શીર્ષક: લેહની આ હૉસ્પિટલ શું નરેન્દ્ર મોદીની મુલાકાત માટે તૈયાર કરાઈ હતી? - ભારતીય સેનાએ કરી આ વાત\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
15-16 જૂનની રાત્રે ભારત-ચીન સરહદે ગલવાન ઘાટીમાં બંને દેશના સૈનિકોની વચ્ચે થયેલી હિંસક ઝડપમાં ભારતીય સેનાના 20 સૈનિકોના મૃત્યુ થયા હતા.

આ ઘટનાના 17 દિવસ પછી ભારતના વડા પ્રધાન આ પ્રકારે અચાનક આ તે વિસ્તારમાં ગયા તેને મોટી વાત માનવામાં આવી રહી છે. 

વડા પ્રધાન મોદીએ સૈન્ય અધિકારીઓ સાથેની મુલાકાત પછી ઘાયલ સૈનિકોની પણ મુલાકાત કરી.

વડા પ્રધાન મોદીએ સૈનિકોની વચ્ચે જઈને તેમની સ્થિતિ જાણી અને તેમની સાથે વાતો પણ કરી. વડા પ્રધાને આ મુલાકાત અને વાતચીતનો વીડિયો પણ ટ્વિટર પર શૅર કર્યો.

આ મુલાકાતની તસવીરને ભાજપના અધિકૃત ટ્વિટર હૅન્ડલ પરથી પણ શૅર કરવામાં આવી હતી.

જોકે સૈનિકોની કંઈ જગ્યાએ રાખવામાં આવ્યા છે તેના પર સોશિયલ મીડિયામાં સવાલ ખડા કરતા અનેક લોકોએ વડા પ્રધાન મોદીની સૈનિકો સાથેની મુલાકાતને ફોટો સેશન કહી દીધું.

ઘણાં બધાં લોકોએ ટ્વીટ કરીને સવાલ ઉઠાવ્યો અને શનિવારે #MunnaBhaiMBBS ટ્વિટર પર ટ્રેન્ડમાં રહ્યું. જોકે આ મામલો વધતાં સૈન્યએ એક નિવેદન જાહેર કરીને સ્થિતિની સ્પષ્ટતા કરી.

ટ્વિટર યૂઝર @aartic02એ લખ્યું, "દેશ સાથે મોટી ગદ્દારી? વડા પ્રધાન નરેન્દ્ર મોદીની લેહ યાત્રા દરમિયાન માત્ર તસવીર માટે કૉન્ફરન્સ રૂમને હૉસ્પિટલમાં બદલી દેવામાં આવી."

આરતી વેરીફાઇડ ટ્વિટર યૂઝર છે અને તેમના ટ્વિટર બાયોમાં લખ્યું છે કે તે આમ આદમી પાર્ટીની નેશનલ સોશિયલ મીડિયા ટીમ સાથે જોડાયેલી છે.

@DrJwalaGએ ટ્વીટ કર્યું, "એક અસલી ડૉક્ટર બતાવી રહી છે કે અહીં શું શું નથી. દરદીઓના આઈડી બૅડ નથી. પલ્સ ઓક્સિમિટર નથી. ઈસીજીના વાયર નથી. મૉનિટર નથી. આઈવી કૈનુલા નથી. ઇમરજન્સી ક્રેશ કાર્ટ નથી. અને ઘણું બધું. ન કોઈ ડૉક્ટર દરદીની સ્થિતિની જાણકારી આપી રહ્યો છે. આ પ્રકારે ફોટોવાળી તક પહેલાં ડૉક્ટરને બોલાવી લો."

@SECULARINDIAN72 એ ટ્વીટ કરીને લખ્યું, "ન દવાઓના ટેબલ છે, ન ડૉક્ટર, ન બૅન્ડેજ, ન કોઈ દરદી સૂઈ રહ્યું છે, ન કોઈને ડ્રિપ લાગ્યું, ન ઓક્સિજન સિલિન્ડર છે, ન વૅન્ટિલેટર. એવું લાગે છે કે મુન્નાભાઈ એમબીબીએસનો સીન છે."

@Jijo_Joseph એ પૂર્વ વડા પ્રધાન મનમોહન સિંહ અને વડા પ્રધાન નરેન્દ્ર મોદીની તસવીરને જોડીને ટ્વીટ કર્યું અને લખ્યું, "સાચી હૉસ્પિટલની સામે પીઆર એક્સરસાઇઝ"

આ તસવીરોમાં એક તરફ મોદી લેહમાં સૈનિકોને મળી રહ્યા છે. બીજી તસવીરમાં પૂર્વ વડા પ્રધાન મનમોહન સિંહ હૉસ્પિટલમાં ભરતી લોકોને મળી રહ્યા છે.

અંજલિ શર્માએ ટ્વિટર પર લખ્યું, "એક ક્રૂર સંઘર્ષનો આ...